Nå kommer den etterlengtede snøen i Sør-Norge
Det snør over store deler av Østlandet søndag tredje juledag. Og med minusgrader i flere dager fremover, er det godt nytt for alle som har lsavnet skiføre. Send inn og del dine snøbilder med VGs lesere her! – Det snør over store deler av Sør-Norge søndag. Det er forventet minusgrader frem til onsdag, vil snøen derfor bli liggende en liten stund, sier vakthavende meteorolog ved Storm Geo, Camilla Albertsen. Se liste over stengte veier i nord nederst i saken. Hun sier at lavtrykket som kom inn fra Nordsjøen natt til søndag vil fortsette frem til ettermiddagen og kvelden. – Lavtrykket har med seg snømengder, men på kysten vil noe av nedbør komme som sludd. På Sørlandet vil også noe komme som regn, sier Albertsen. – Hvor mye snø er det snakk om? – Det meste kommer på Sørlandet, men det er ikke snakk om store mengder. Men enkelte steder kan vi forvente 20 cm med snø.Nord-Norge har vært preget av ruskete vær denne julen, og i går kunne en værobservatør melde om kraftig vind og regn. Ifølge Albertsen er det fremdeles sterk storm på kysten av Finnmark, men det blir noe roligere vind i løpet av søndagen. – I dag vil det også i Nord-Norge være snøbyger, og enkelte steder ved kysten vil det fremdeles fortsatt blåse kuling. Dette vil avta etter hvert, og ut over i uka vil det stort sett være oppholdsvær. Albertsen sier at den kraftigste vinden vil komme onsdag. – Det roer seg noe på torsdag, men det vil fremdeles blåse en del på nyttårsaften i Nord-Norge. Så du denne? Statens vegvesen: – Utsett hjemreisenOgså i Sør-Norge har det vært mye vind, og Albertsen forteller om liten til full storm på ved fjellområdet i sør. – Det har vært store vindkast på Østlandet tidligere i julen, og dette har blant annet ført til stengte fjelloverganger. Snøfall og sterk vind har ført til de dårlige kjøreforholdene. Statens Vegvesen kan søndag melde om kolonnekjøring over Vikafjellet og Hardangervidda, mens Haukelifjell fremdeles er stengt. – Det er ikke satt noe åpningstidpunkt for Haukelifjell, men der oppe håper de at de kan åpne i løpet av søndagen. Det er heller ikke satt noe tidspunkt for når kolonnekjøringen vil oppheve, sier trafikkoperatør Tone Kleiv i Statens Vegvesen. Ifølge meteorologen vil også vinden på Østlandet avta i løpet av ettermiddagen, men ta seg opp igjen når det nærmer seg nyttårsaften. – I fjellområdene på Sør-Norge vil det kunne bli storm, men nedbøren vil avta noe, sier Albertsen. Les også: Stengte veier, storm og skredfare* Ev 69 Skarsvåg – Nordkapp i Finnmark. Kolonnekjøring * Fv 19 Maribukt – Store Lerresfjord, på strekningen Eidet ferjekai - Lerresfjord i Finnmark. Stengt på grunn av fare for ras. * Fv 72 Sør-Tverrfjord – Sandland, på strekningen Tverrfjord - Bogen i Finnmark. Stengt på grunn av fare for ras. * Fv 98 Ifjordfjellet i Finnmark. Kolonnekjøring på grunn av uvær. * Fv 183 Kjæs – Veidnes, på strekningen Børselv - Veidnesholmen i Finnmark. Stengt på grunn av uvær. * Fv 347 Arnøyhamn – Lauksundskaret i Troms. Stengt på grunn av fare for ras. * Fv 348 Akkarvik – Langfjordbotn i Troms. Stengt på grunn av fare for ras. * Fv 405 Ferjestrekningen Rødøy – Jektvik i Nordland. Stengt på grunn av uvær. Gjelder fergesambandet Rødøybassenget.
På det meste kan det komme 20 cm snø i løpet av søndagen.